2015թ. դեկտեմբերի սկզբին Թուրքիայի վարչապետ Ահմեդ Դավութօղլուն, մեկնաբանելով գազի մատակարարումների հնարավոր դադարեցումը, հույս հայտնեց, որ Ռուսաստանը չի գնա այդ քայլին. «Նույնիսկ, եթե Մոսկվան գնա այդ քայլին, ապա Թուրքիան ռուսական գազին այլընտրանք ունի, առաջին հերթին դա Ադրբեջանի և Իրանի գազն է»[4]: Դավութօղլուն «մոռանում» է, որ Իրանից ու Ադրբեջանից Թուրքիա եկող գազատարները գործում են գրեթե ողջ ծանրաբեռնվածությամբ և ոչ մի կերպ չեն կարող փոխհատուցել ռուսական գազի հնարավոր կորուստը՝ էլ չասած այն մասին, որ Իրանից ու Ադրբեջանից Թուրքիա եկող գազատարները պարբերաբար ենթարկվում են Թուրքիայում ահաբեկչական հռչակված ու արգելված «Քրդստանի աշխատավորական» կուսակցության (PKK) հարձակումներին, ինչը չես ասի Ռուսաստանից Թուրքիա եկող գազատարների համար։